ZIGA วิ่ง 6% รับผบห.ย้ำเป้ารายได้ปีนี้โต 15-20% หลังเพิ่มช่องทางขาย-ออกสินค้าใหม่
ZIGA วิ่ง 6% รับผบห.ย้ำเป้ารายได้ปีนี้โต 15-20% หลังเพิ่มช่องทางขาย-ออกสินค้าใหม่ ล่าสุดอยู่ที่ 6.25 บาท บวก 0.35 บาท หรือ 5.93% มูลค่าซื้อขาย 66.04 ล้านบาท
ZIGA วิ่ง 6% รับผบห.ย้ำเป้ารายได้ปีนี้โต 15-20% หลังเพิ่มช่องทางขาย-ออกสินค้าใหม่ ล่าสุดอยู่ที่ 6.25 บาท บวก 0.35 บาท หรือ 5.93% มูลค่าซื้อขาย 66.04 ล้านบาท
8 เม.ย. 2564

ผู้สื่อข่าวรายงานงานว่า ราคาหุ้น บริษัท ซิก้า อินโนเวชั่น จำกัด (มหาชน) หรือ ZIGA ล่าสุด ณ เวลา 15.19 น. อยู่ที่ 6.25บาท บวก 0.35 บาท หรือ 5.93% สูงสุดที่ 6.30 บาท ต่ำสุดที่ 6 บาท ด้วยมูลค่าซื้อขาย 66.04 ล้านบาท

ทั้งนี้ ราคาหุ้นปรับตัวขึ้น หลัง นางสาววราลักษณ์ งามจิตรเจริญ กรรมการผู้จัดการ ZIGA เปิดเผยถึงภาพรวมการดำเนินธุรกิจในปี 64 ยังคงเป้าหมายรายได้เติบโตที่ 15-20% จากปีก่อนที่มีรายได้ 996 ล้านบาท เนื่องจากบริษัทฯ เน้นทำตลาดแบบนิช มาร์เก็ต (Niche Market) เจาะกลุ่มลูกค้าแบบ B2C พร้อมเพิ่มช่องทางขายสินค้าผ่านออนไลน์รองรับความต้องการสินค้าเพิ่มขึ้น ทั้งนี้ยังจับมือกับพันธมิตรไดนาสตี้ ไทล์ทอป เพื่อขยายสาขารูปแบบแฟรนไชส์ 60 สาขาในปีนี้ นอกจากนี้ยังตั้งเป้าขยายสาขาเพิ่มเป็น 120 สาขา ในปี 65 ด้วย ซึ่งคาดว่าจะสามารถเพิ่มในส่วนอัตรากำไรให้บริษัทได้
ด้านกำลังการผลิตของปีนี้มีถึง 120,000 ตัน จากในปี 63 ที่มีกำลังผลิต 110,000 ตัน โดยปีนี้มีกำลังเพิ่มขึ้น 10% จากผลิตภัณฑ์ Water Pipe ทั้งนี้เพื่อรองรับการเติบโตจึงเตรียมเปิดออฟฟิศใหม่ในปีนี้ รวมถึงการเพิ่มบุคลากรเพื่อรองรับการสร้างคอมมูนิตี้ทั้งแบบออนไลน์ และออฟไลน์ด้วย อย่างไรก็ตามบริษัทมีเงินทุนหมุนเวียนสูงกว่า 278 ล้านบาท และมีเงินสดและรายการเทียบเท่าเงินสดอยู่ที่ 197 ล้านบาท
สำหรับแผนการดำเนินงานปี 64 บริษัทเน้นเจาะตลาดแบบ B2C ด้วยการเพิ่มช่องทางการจำหน่ายสินค้าผ่านออนไลน์มากขึ้น รวมถึงวางกลยุทธ์ในการดำเนินงานให้สามารถเชื่อมต่อกับลูกค้า ทั้งการสร้างคอมมูนิตี้ และการให้ความรู้ผ่านช่องทางออนไลน์ นอกจากนี้ยังมีแผนเพิ่มผลิตภัณฑ์ใหม่ท่อ flex และ water pipe ที่มีแผนออกสินค้าช่วงกลางปีนี้ ขณะเดียวกันยังคงเน้นงานโครงการที่มีขนาดใหญ่มากขึ้น เช่นห้างสรรพสินค้า และคอนโดด้วย